Professor Eskild Narum Bakken ved NTNU har beskrevet Arkitekturopprøret som «en uensartet bevegelse med sprikende fokus, men fellesnevneren er at deltagerne er misfornøyde med hvordan det bygde miljø er utformet og organisert. Høyt på ønskelisten står skjønnhet, harmoni, variasjon, småskala, ornamentikk og brukermedvirkning, det siste med en oppfatning om at demokratiet fungerer utilstrekkelig i plan- og byggesaker, og at lokal byggeskikk er et poeng i seg selv» Kravene som Arkitekturopprøret stiller har blitt tatt opp i Stortinget, og Unge Høyre har vedtatt en resolusjon som støtter bevegelsen.